El Campionat del Món en ruta de 1973 es va disputar al circuit de Montjuic de Barcelona. Durant la cursa Merckx va atacar quan encara faltaven cent quilòmetres pel final. L'atac va ser seguit per Freddy Maertens, Gimondi i Ocaña. Merckx va tornar a atacar en la darrera volta, però no va poder escapolir-se i en l'esprint quedà en quarta posició. La victòria fou per a Gimondi en primer lloc. Abans d'acabar la temporada encara va tenir temps per guanyar la seva primera París-Brussel·les i el Gran Premi de les Nacions. També va guanyar dues etapes de l'À travers Lausanne i la Volta a Llombardia, però un positiu per dopatge va fer que fos desqualificat. Va tancar la temporada amb més de cinquanta victòries al sarró.